یعقوب میمن

یعقوب عبد الرزاق میمن (پیدائش: 30 جولائی 1962) ایک بھارتی حساب دار جو دہشت گردی کے الزام میں ناگپور سینٹرل جیل میں قید رہے۔ یعقوب میمن 12 مارچ 1993ء کو ممبئی شہر میں ہوئے سلسلہ وار بم دھماکے کا مبینہ مجرم تھا اور ٹاڈا نے اس جرم میں اسے 27 جولائی 2007 کو سزا سنائی۔ جس پر 10 جولائی 2015ء کو عمل کیا گیا۔

ان سلسلہ وار دھماکوں میں ایک درجن سے زائد مقامات پر دھماکے، 260 افراد ہلاک اور 700 سے زائد زخمی ہوئے تھے۔ پندرہ برسوں تک چلے مقدمہ میں خاص ٹاڈا جج پی كودے نے جولائی 2007ء میں 12 لوگوں کو موت کی سزا سنائی تھی، جس میں سے ایک یعقوب میمن بھی تھا۔ یعقوب پر دھماکوں کی سازش میں شامل ہونے کے علاوہ واردات کے لیے گاڑیوں کا انتظام نیز دھماکا خیز مواد سے لدی گاڑیوں کو مخصوص جگہوں پر کھڑا کروانے کا الزام تھا، پھانسی کی سزا سنائے جانے کے بعد سے وہ ناگپور سینٹرل جیل میں قید ہے۔ میمن کی نظر ثانی کی درخواست کو مسترد کرتے ہوئے بھارتی سپریم کورٹ نے اس کی پھانسی برقرار رکھی تھی۔ سن 2014ء میں بھارت کے صدر پرنب مکھرجی کی طرف سے بھی اس کی رحم کی درخواست مسترد کی جا چکی ہے، حالانکہ ان کے وکلا نے پھانسی کی سزا کو عمر قید میں بدلنے کی کوشش کی تھی؛ وکلا کی دلیل تھی کہ وہ صرف دھماکوں کی سازش میں شامل تھا نہ کہ دھماکوں کو انجام دینے میں۔ عدالت کے مطابق، یعقوب میمن، ٹائیگر میمن اور داؤد ابراہیم ممبئی دھماکوں کے اہم سازشی کردار تھے۔ یعقوب میمن تب سے بھارتی جیل میں بند تھے جب نیپال پولیس نے اسے کھٹمنڈو سے گرفتار کرکے ہندوستانی جانچ ایجنسی سی بی آئی کو سونپا تھا۔ اس پر یہ بھی الزام ہے کہ وہ ایک اکاؤنٹ سے وابستہ فرم چلا رہا تھا، جس کے ذریعے وہ اپنے بھائی ٹائیگر میمن کے غیر قانونی فائنانس سنبھالتا تھا۔

حوالہ جات

بیرونی روابط 
 آئیے بمبئی دھماکوں کے مجرم یعقوب میمن کے بارے میں 8 خاص باتیں
 جانیں: کون ہیں یعقوب میمن، اے بی پی نیوز

1962ء کی پیدائشیں
1993 بمبئی بم دھماکے
1993ء ممبئی بم دھماکے
2015ء کی وفیات
اکیسویں صدی میں بھارت سے سزائے موت یافتہ شخصیات
بیسویں صدی کے مجرمین
بھارت سے سزائے موت بذریعہ پھانسی پانے والے
بھارت میں جرائم
بھارت میں دہشت گردی
بھارتی چنگی چور
بھارتی قاتل قرار شخصیات
بھارتی قیدی جنہیں پھانسی دی گئی
بھارتی مجرمین
بھارتی مسلم شخصیات
سزائے موت یافتہ بھارتی شخصیات
ممبئی کے مجرمین
میمن شخصیات
مہاراشٹر کی شخصیات
مہاراشٹر میں جرائم
مہاراشٹر میں جرم
ڈی کمپنی
اکیسویں صدی کے ہندوستانی مسلمان